EkBass/fiwiki-20250220-pages-articles huggingface dataset:
Schwannomatoosi

Schwannomatoosi on geneettinen sairaus, jolle tyypillistä on monien schwannoomiksi kutsuttujen hyvänlaatuisten kasvainten kehittyminen Schwannin soluista. Schwannomatoosi aiheuttaa kuitenkin vain pienen osan kaikista ihmisten schwannoomista, jotka ilman schwannomatoosia esiintyvät yleensä yksittäisinä.Schwannomatosis MedlinePlus, viitattu 12.6.2023 Schwannomatoosin yleisin oire on kroonistunut kipu, joka vaihtelee asteeltaan lievästä voimakkaaseen. Muut oireet vaihtelevat yksilöllisesti kasvainten sijainneista riippuen. Schwannomatoosin katsotaan kuuluvan neurofibromatoositautien joukkoon tyyppien 1 ja 2 neurofibromatoosien ohella. Schwannomatoosi voi muistuttaa huomattavasti tyypin 2 neurofibromatoosia, mutta schwannomatoosiin ei siitä poiketen juuri koskaan liity akustikusneurinoomia. Myös muut tyyppien 1 ja 2 neurofibromatooseille ominaiset kasvaimet ovat huomattavasti harvinaisempia schwannomatoosia sairastavilla. Schwannomatoosin oireet ilmenevät yleensä nuorella aikuisiällä, ja potilaiden elinajanodote on normaali. Geenien SMARCB1 ja LZTR1 mutaatioiden tiedetään aiheuttavan schwannomatoosia. Kuitenkin tapaukset ovat yleensä satunnaisia, ja vain noin 15–25 prosentissa tapauksista taudin on arvioitu kulkevan suvuittain. Näissä tapauksissa sairaus periytyy autosomissa dominantisti. Penetranssi ei ole täydellinen. Eri populaatioissa on esitetty schwannomatoosin ilmaantuvuudesta arvioita väliltä 1/40 000 ja 1/1,7 miljoonaa. == Lähteet == Luokka:Perinnölliset sairaudet
Schwannooma

Schwannooma eli neurinooma on hermojuuren tupesta Schwannin soluistaSchwannoma National Cancer Institute, viitattu 12.6.2023 alkunsa saava kasvain. Se on miltei poikkeuksetta hyvänlaatuinen. Kasvaimelle tyypillistä on hidas kasvu.Aivokasvaimet Syöpäjärjestöt, viitattu 12.6.2023 Kallon sisällä esiintyvistä schwannoomista tyypillisin on akustikusneurinooma.Neurinooman eli Schwannooman hoito Terveyskylä, viitattu 12.6.2023 Schwannooma voi joissain tapauksissa olla oire muusta sairaudesta; molemminpuoliset akustikusneurinoomat ovat tyypillisiä tyypin 2 neurofibromatoosissa.Sirkku Peltonen ym., Miten tunnistan neurofibromatoosin? Aikakauskirja Duodecim 2014, viitattu 12.6.2023 Tavallisesti schwannoomat esiintyvät yksittäisinä, mutta monien schwannoomien esiintyminen on luonteenomaista schwannomatoosille, johon kuitenkaan ei juuri koskaan liity akustikusneurinoomia.Schwannomatosis MedlinePlus, viitattu 12.6.2023 Schwannooma voi liittyä myös Carneyn kompleksiin. Schwannooma voi olla oireeton tai aiheuttaa erilaisia oireita, jotka voivat vaihdella kasvaimen sijainnista riippuen. Mahdollisia oireita ovat tasapainovaikeudet, kipu, kasvohalvaus, nielemisvaikeudet, silmän liikkeen ongelmat, tunnottomuus, kihelmöinti ja lihasheikkous. Jos schwannooma etenee hyvin hitaasti, se ei välttämättä vaadi aktiivista hoitoa vaan tarkkailu saattaa riittää. Jos kasvain etenee nopeammin tai aiheuttaa ongelmia, se voidaan poistaa kirurgisesti. Leikkaushoidon yhteydessä saatetaan käyttää myös sädehoitoa. Jos koko kasvain on poistettu kirurgisesti, se ei yleensä uusiudu. == Lähteet == Luokka:Kasvaimet
Paavalinkirkko (Oslo)

Paavalinkirkko (norj. Paulus kirke) on Oslossa Grünerløkkan kaupunginosassa Birkelundenin laidalla sijaitseva uusgoottilaista tyylisuuntaa edustava kirkko. Se valmistui vuonna 1892 ja toimii nykyisin Paavalin ja Sofienbergin seurakunnan pääkirkkona. ==Lähteet== ==Aiheesta muualla== Luokka:Oslon kirkot Luokka:Norjan kivikirkot
Suur-Permi

Suur-Permi () tai vain Perm oli keskiaikainen ruhtinaskunta pohjois-Venäjällä, jonka pääkaupunki oli Tšerdyn. Suur-Permi oli Novgorodin vasallivaltio 1300-luvulle asti, ja Tapani Permiläinen kristillisti alueen vuonna 1383 ja Perm joutui Moskovan vaikutusvallan alle. Suur-Permi oli liitetty Moskovaan vuonna 1505. Suur-Permissä yleisesti puhutut kielet olivat komi ja muinaisitäslaavi. Sanalla Perm on tuntematon alkuperä, ja uskotaan, että se saattaa juontua joko komilaisesta sanasta parma, joka tarkoittaa metsäistä ylänköä tai sanasta Perm, joka tarkoitti kauppatoria. Suur-Permi oli toinen permiläisistä ruhtinaskunnista: Suur-Permi sijaitsi Kama-joella, Pikku-Permi eli Vanha-Permi puolestaan Vytšegda-joella. Suur-Permi oli vaikuttava ruhtinaskunta ja nautti autonomiasta sekä Novgorodin ja Moskovan alla. Suur- Permi oli konfliktissa Kazanin kaanikunnan kanssa silloin tällöin, ja kazanilaiset valtasivatkin osia Suur-Permistä. == Talous ja politiikka == Suur-Permi oli tunnettu kauppamahti Volga-joella, ja alueen pääkaupunki Tšerdyn oli tunnettu kauppapaikka Itä-Eurooppassa. Sen toinen merkittävä kaupunki oli Solikamsk. Solikamskissa oli suolatuotantolaitos. Stroganov-suku oli voimakas suku Suur-Permissä, ja he omistivat suuria osia siitä. == Lähteet == Luokka:Venäjän entiset valtiot ja valtiomuodostelmat Luokka:Permin aluepiiri Luokka:Keskiaika
Birkelunden

Birkelunden on Oslossa Grünerløkkan kaupunginosassa sijaitseva puistoaukio. Sitä rajaavat kadut ovat Schleppegrells gate, Thorvald Meyers gate, Seilduksgata ja Toftes gate. Birkelundenin perusti 1860-luvulla alueen tuolloin omistanut liikemies Thorvald Meyer. Puistossa on pieni paviljonki, istutuksia ja patsaita. Vuosina 1917–1955 nimi kirjoitettiin muodossa Bjerkelunden. Spaniamonumentet tekst.jpg|Osa Espanjan sisällissodassa tasavaltalaisten puolella taistelleiden norjalaisten vapaaehtoisten muistomerkkiä (Nils Aas, 1989) Robert Buras memorial.jpg|Kitaristi Robert Buråsille omistettu puistonpenkki. Birkelunden Grünerløkka skole.JPG|Puistopaviljonki ja Grünerløkkan koulu. ==Lähteet== ==Aiheesta muualla== Luokka:Oslon aukiot Luokka:Puistot
Egyptin 10. dynastia

Egyptin 10. dynastia hallitsi Egyptiä ensimmäisen välikauden loppupuolella, jolloin valtakunta oli yhä jakaantunut. 10. dynastian pääkaupunki oli Herakleopolis Magna. Egyptin 10. dynastia Nimi Huomautus Hallitusaika Meryhathor Neferkare VIII Wahkare Khety Merikare Luokka:Muinaisen Egyptin dynastiat
Merikare

Merikare (Rakastettu on Re:n sielu) tai Merykare oli muinaisen Egyptin 10.dynastian faarao. Hän oli ilmeisesti edeltäjänsä Wahkare Khetyn poika ja se henkilö, jolle Opetuksia kuningas Merikarelle -papyrus on osoitettu. Merikaren kaudella Thebaa hallitsivat Intef II ja Intef III. Merikare on haudattu Sakkaraan rakennettuun pyramidiin nimeltä wAD-swt-mry-kA-ra (Merikare nauttii hyvinvoinnista). Haudan tarkkaa sijaintia ei tiedetä, mutta se saattoi olla raunioitunut pyramidi, joka sijaitsi Teti-pyramidin itäpuolella Sakkarassa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Ohotanpihta

Ohotanpihta (Abies nephrolepis) on mäntykasvien (Pinaceae) heimoon, pihtojen (Abies) sukuun kuuluva kasvilaji. Se on ainavihanta havupuu, jota kasvaa luontaisena Aasian itäosissa ja käytetään puuteollisuudessa. Ohotanpihta voi kasvaa 24 metriä korkeaksi ja sillä on kapea, kartiomainen latvus. Puun runko voi kasvaa noin 60 cm paksuksi. Ohotanpihta kasvaa vuoristoalueiden metsissä Mantšuriassa, Korean niemimaalla sekä Venäjän Kaukoidässä. Alueen pohjoisosissa sitä tavataan vuoristoissa 500–700 metrin korkeudella merenpinnasta, mutta eteläosissa sitä voi kasvaa aina 2000 metrin korkeuteen saakka. Ohotanpihtaa tavataan luonnossa laajalla alueella ja se on toistaiseksi luokiteltu elinvoimaiseksi (LC) lajiksi. Lajin on kuitenkin arveltu alkavan harvinaistua runsaiden hakkuiden seurauksena, mutta toistaiseksi mitään merkkejä harvinaistumisesta ei ole näkynyt. Kiinassa ja Korean niemimaalla ohotanpihta on tärkeä puulaji metsäteollisuudessa ja sitä kaadetaan yleisesti luonnosta puutavaraksi. Ohotanpihdan puuainesta käytetään puusepänteollisuudessa sekä vanerin materiaalina. == Lähteet == * Useful Temperate Plants: Abies nephrolepis === Viitteet === == Aiheesta muualla == * Laji.fi: Ohotanpihta (Abies nephrolepis) * Mustila Arboretum: Ohotanpihta (Abies nephrolepis) * Trees and Shrubs Online: Abies nephrolepis * The Gymnosperm Database: Abies nephrolepis Luokka:Pihdat Luokka:Aasian puut
Wahkare Khety

Wahkare Khety, myös Khety VII tai Akhtoy VII, oli muinaisen Egyptin 10.dynastian faarao. Hän on kuuluisan Opetuksia kuningas Merikarelle -papyruksen laatija. Kirjoituksessa hän opastaa poikaansa, kuinka muiden kuninkaallisten kanssa tulee toimia. Egyptin ensimmäisellä välikaudella tapahtuneen yhteiskunnallisen kriisin kuvauksen jälkeen faarao selittää keinot, joilla järjestys ja monarkian menetetty loisto voidaan palauttaa. Opetuksia kuningas Merikarelle on niin sanotun moralistisen kirjallisuuden kauden huippusaavutus, jossa hyvin ylevät eettiset näkökohdat vuorottelevat sisä- ja ulkopolitiikan sääntöjen hienovaraisen analyysin kanssa. == Lähteet == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Dibentsyylieetteri

Dibentsyylieetteri (C14H14O) on aromaattisiin eettereihin kuuluva orgaaninen yhdiste. Yhdistettä voidaan käyttää muovinpehmentimenä, muiden yhdisteiden valmistamiseen ja liuottimena. ==Ominaisuudet, valmistus ja käyttö== Huoneenlämpötilassa dibentsyylieetteri on väritöntä nestettä, jolla on heikko karvasmantelinkaltainen tai kukkaismainen haju. Yhdiste on käytännöllisesti katsoen veteen liukenematonta, mutta liukenee esimerkiksi etanoliin ja dietyylieetteriin. Dibentsyylieetteri hajoaa kuumennettaessa voimakkaasti bentsaldehydiksi ja tolueeniksi. Yhdisteen huuruilla voi olla huumaava vaikutus. Suurin osa käytetystä dibentsyylieetteristä muodostuu sivutuotteena, kun bentsyylialkoholia valmistetaan bentsyylikloridista emäksisissä oloissa. Yhdistettä voidaan tuottaa myös kuumentamalla bentsyylialkoholia happaman katalyytin läsnä ollessa. : Dibentsyylieetteriä käytetään muovinpehmentimenä, kumien ja pinnoitteiden valmistuksessa ja hajusteiden liuottimena. Dibentsyylieetteristä valmistetaan klooraamalla esimerkiksi bentsotrikloridia ja bentsoyylikloridia. ==Lähteet== Luokka:Aromaattiset yhdisteet Luokka:Eetterit
Notamacropus

Notamacropus on kenguruiden (Macropodidae) heimoon kuuluva pussieläinsuku, jonka lajeista osa tunnetaan myös vallabeina. Suku luettiin aikaisemmin jättikenguruiden (Macropus) alasuvuksi. Vuonna 2019 taksonomian uudelleenarvioinnissa kuitenkin todettiin, että se ja Osphranter olisi nostettava suvun tasolle. Australian Faunal Directory hyväksyi tämän muutoksen vuonna 2020. == Sukuun kuuluvat lajit == * Hietakenguru (Notamacropus agilis) * Mustajuovakenguru (Macropus dorsalis) * Damavallabi (Notamacropus eugenii) * †Hietikkokenguru (Macropus greyi) * Hansikaskenguru (Macropus irma) * Parmavallabi (Notamacropus parma) * Piiskahäntävallabi (Notamacropus parryi) * Punaniskakenguru (Notamacropus rufogriseus) == Lähteet == Luokka:Kengurut
Osphranter

Osphranter on kenguruiden (Macropodidae) heimoon kuuluva pussieläinsuku, joka luettiin aikaisemmin jättikenguruiden alaheimoksi. Vuonna 2019 taksonomian uudelleenarvioinnissa kuitenkin todettiin, että Osphranter ja Notamacropus olisi siirrettävä suvun tasolle. Australian Faunal Directory hyväksyi tämän muutoksen vuonna 2020. == Sukuun kuuluvat lajit == * Vuorikenguru eli wallaroo (Osphranter robustus) * Punajättikenguru (Osphranter rufus) * Osphranter antilopinus * Osphranter bernardus == Lähteet == Luokka:Kengurut
Katriina Nuutinen

Katriina Nuutinen (s. 1983) on suomalainen lasitaiteilija ja muotoilija. Hänen Hely-koruvalaisimensa valittiin helmikuussa 2009 Tukholman huonekalumessujen kauneimmaksi esineeksi. Hely-koruvalaisin on Suomen Lasimuseon kokoelmissa Riihimäellä. Nuutinen syntyi Helsingissä, mutta perhe muutti Pohjois-Karjalaan hänen ollessaan neljävuotias. Hän opiskeli Taideteollisessa korkeakoulussa keramiikka- ja lasitaiteen laitoksella kandidaatin opinnot ja valmistui taiteen maisteriksi Taideteollisen muotoilun osastolta. Nuutinen opiskeli vaihto-opintoja Konstfackissa, Tukholmassa keramiikka- ja lasitaiteen osastolla vuonna 2009. Nuutinen perusti oman Studion vuonna 2010, mutta suunnittelee tuotteita myös muille yrityksille. Lisäksi hän luennoi Helsinki Design Schoolissa. == Lähteet == == Aiheesta muualla == * About katriinanuutinen * Muotoilija Katriina Nuutinen: ”Kun antaa jotain haurasta itsestään, muutkin saavat jotain enemmän” Design Stories Luokka:Suomalaiset lasitaiteilijat Luokka:Vuonna 1983 syntyneet Luokka:Elävät henkilöt
Strömstadin sopimus

Strömstadin sopimus oli Ruotsin ja Tanska-Norjan hallitusten välillä vuonna 1751 solmittu sopimus maiden välisestä rajasta. Sopimuksessa kuvataan rajan kulkua tarkemmin kuin aikaisemmissa sopimuksissa, joissa rajan oli valtaosin suurpiirteisesti sanottu kulkevan Kölivuoriston tunturiselkää pitkin, vaikka raja todellisuudessa irtaantui vuoristosta Haltiatunturin ja Nuorgamin välisellä osuudella. Sopimusta laadittaessa Ruotsi teki myönnytyksiä ja luopui joistakin alueistaan, sillä sotaa pelännyt Ruotsin kuningas Fredrik I ei halunnut aiheuttaa suurta riitaa. Sopimus laadittiin Strömstadin kaupungissa eteläisessä Ruotsissa. Rajankäynti ja sen merkitseminen maastoon aloitettiin vuonna 1752 rajan eteläisestä päädystä ja se kesti aina vuoteen 1766 saakka. Rajankäynnin toimitti komissio, johon kuului kummastakin maasta sihteeri ja kaksi maanmittaria. Toimituksesta laadittiin 27 tarkkaa, käsin piirrettyä karttaa sekä suoritettiin tähtitieteellisiä napakorkeuden määrityksiä. Sopimuksessa sovittu raja on yhä voimassa muun muassa Suomen ja Norjan välisenä rajana. ==Katso myös== *Suomen rajat ==Lähteet== * Luokka:1751 Luokka:1700-luvun kansainväliset sopimukset Luokka:Norjan ja Ruotsin raja Luokka:Norjan historia Luokka:Ruotsin historia Luokka:Strömstadin kunta
Vuokonpahkapikari

Vuokonkahkapikari (Dumontinia tuberosa) on kotelosieni, joka on erikoistunut elämään Anemone-lajien juurakoilla, joista se ottaa vettä ja mahdollisesti loisena muitakin ravintoaineita noin senttimetrin läpimittaisella rihmastopahkalla eli sklerootiolla tappaen lopulta isäntäkasvinsa. Suomessa lajia on yleisimmin valkovuokolla, mutta isännäksi kelpaa myös keltavuokko sekä jotkin viljellyt suvun lajit. Rihmastopahka on päältä musta, sisältä vaalea. Alkukesästä näkyvällä lajilla on tumma, hoikka jalka, jopa 10 cm, ja sen päässä parin sentin levyinen ohut itiölava. Vuokonpahkapikari ei ole ruokasieni. == Lähteet == Luokka:Kotelosienet
Kuusamon hirvenpää

Kuusamon hirvenpää on Pohjois-Pohjanmaalla Kuusamossa vuonna 2023 löytynyt reikäaseen kappale, jonka päässä sijaitsee hirvenpään muotoon veistetty koriste. Näitä hirvenpääaseeksi kutsuttuja esinelöytöjä on tehty verrattain vähän, mikä nostaa löydön tieteellistä arvoa. Sitä on verrattu Säkkijärven hirvenpäähän ja Huittisten hirvenpäähän. Esine on luetteloitu Museoviraston kokoelmiin tunnuksella KM 45024. == Kuvaus == Esine on veistetty plastiseen kivilajiin, hiottu ja koristeltu naarmuttamalla, tikkaamalla tai hiomalla . Hirvenpää on sijainnut kirveen hamarapuolella ja kirveen terä on katkennut varttamisreiän kohdalta ja kadonnut. Kappale painaa 319 grammaa, se on 17,3 senttimetriä pitkä, ja 3,2–5,3 senttimetriä paksu. Se on alustavasti arvioitu samanaikaiseksi Säkkijärven hirvenpään kanssa, joka muistuttaa sitä suuresti sekä motiivin että työn jäljen perusteella. Vaikka Kuusamon hirvenpään kivilaji on vielä määrittämättä, arvellaan sen valmistuspaikaksi Aunuksen Karjala, missä Säkkijärven hirvenpääkin olisi valmistettu. Ajoitus on vielä väljästi 2000–1000 eaa. eli kivikauden loppupuolelta. Hirvenpään yksityiskohtia ovat esimerkiksi hirvenpään muoto, silmäkuopat, korvanlehdet, suuaukon reikä ja sierainaukon kuopanteet. Korvien välistä turpaan on uurrettu kolme rinnakkaista viivaa, kaulanpuolelle ja korviin uurrettu kuusenhavukuviot ja sekä sierainaukosta korviin että leuan alla on tikatut pisterivit. Reikäkirveen varttamiseen tehty reikä on suhteellisen pieni. == Historiaa == Hirvenpääesineen löysivät Raimo ja Pirkko Virpi omalta kesämökiltään kaivaessaan maata maakiven ympäriltä toukokuussa 2023. He ilmoittivat löydöstään Pohjois-Pohjanmaan museolle, joka toimitti esineen Museoviraston haltuun. Esine on vuonna 2023 saanut suuren mediahuomion ja se asetetaan aluksi näyttelyyn 16. kesäkuuta avautuvaan Metsien kuninkaalliset -näyttelyyn Hämeen linnaan, joka päättyy 31. tammikuuta 2024. == Katso myös == * hirvenpääsauva == Lähteet == Luokka:Esihistorialliset veistokset Luokka:Kivikausi Suomessa Luokka:Suomen patsaat ja veistokset Luokka:Suomen muinaisjäännökset Hirvenpää
HK Tšelny

HK Tšelny () on venäläinen jääkiekkojoukkue Naberežnyje Tšelnyn kaupungista. Seura pelaa tällä hetkellä maan toiseksi korkeimmalla sarjatasolla VHL- liigassa. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 13 Ilja Gavrilov L 2025 Homel, Valko-Venäjä 70 Anvar Suleimanov L 2024 91 Ilja Golubev L 2024 Kazan, Venäjä Timerhan Faizulin L 2024 Orenburg, Venäjä Vladimir Mosin L 2025 Kazan, Venäjä Stanislav Pylajev L 2025 Tjumen, Venäjä Kirill Ustimenko L 2025 Homel, Valko-Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Daniil Tšehanovski L 2024 Pietari, Venäjä 11 Oleg Mihailov Try-out 37 Rinat Šafigullin R 2024 Nižnekamsk, Venäjä 44 Kirill Tsuligin R 2025 Baltimore, Maryland, Yhdysvallat 45 Maksim Ivanov 2024 Nižnekamsk, Venäjä 51 Bulat Motigullin L 2025 Nižnekamsk, Venäjä 61 Aleksandr Fjodorov R 2024 Tjumen, Venäjä Nikita Aleksandrov R 2025 Kurgan, Venäjä Ernest Aminov R Try- out Naberežnyje Tšelny, Venäjä Nikita Bobrjašov L 2025 Orenburg, Venäjä Nikita Gološtšapov L 2024 Ufa, Venäjä Juri Kozlovski L 2025 Moskova, Venäjä Juri Kramarenko L 2025 Reutov, Venäjä Vitali Ljulko L 2025 Jaroslav Obrjadin R 2025 Pietari, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 16 Dmitri Vorobjov L H 2025 Moskova, Venäjä 17 Oleg Lomako R VLH 2025 Kazan, Venäjä 25 Jegor Mulindin L H 2024 Naberežnyje Tšelny, Venäjä 46 Bulat Minnehanov R H 2025 Naberežnyje Tšelny, Venäjä 77 Timur Šarifjanov L KH 2025 Nižnekamsk, Venäjä 79 Roman Tšemerikin L KH 2025 Novouralsk, Venäjä 87 Maksim Proskurin R H 2024 Naberežnyje Tšelny, Venäjä 95 Artjom Jakutov L OLH / KH 2025 Toljatti, Venäjä 96 Bogdan Senotov L H 2025 Ilja Altibarmakian R H 2025 Pietari, Venäjä Mihail Balašov L OLH 2025 Penza, Venäjä Andrei Bolutševski L H 2025 Tver, Venäjä Adel Bulatov R H 2025 Kazan, Venäjä Andrei Galuškin L KH 2025 México, Meksiko Artjom Guzelbajev L H Try-out Naberežnyje Tšelny, Venäjä Vadim Klimtsev L H 2024 Nižniaja Salda, Venäjä Denis Ljapustin R H 2025 Nižnekamsk, Venäjä Timur Minnehanov L KH Try-out Naberežnyje Tšelny, Venäjä Kirill Monahov L H 2024 Penza, Venäjä Denis Pristalov L H 2024 Toljatti, Venäjä Andrei Rjašentsev L H 2025 Jekaterinburg, Venäjä Maksim Tsaplin L H Try-out Moskova, Venäjä Danil Vojevodin L H 2025 Salehard, Venäjä === Joukkueenjohto === * Päävalmentaja: Aleksandr Sokolov * Apuvalmentaja: Oleg Marzojev * Apuvalmentaja: Viktor Sergeitšev * Maalivahtivalmentaja: Mihail Dorofejev * Toimitusjohtaja: Nikolai Patrušev Lähde: EliteProspectshttps://www.eliteprospects.com/team/2578/hk-chelny Viitattu 12.6.2023. ==Lähteet== ==Aiheesta muualla== *Seuran kotisivut Luokka:Venäläiset VHL-seurat Luokka:Vuonna 2006 perustetut urheiluseurat
Jalokiviä ja kiikareita

Jalokiviä ja kiikareita (tai Jalokiviä & Kiikareita) on vuodesta 2023 ilmestynyt suomalainen aikakauskirja, jonka sisältönä on kaunokirjallisuus ja etenkin runous. Aikakauskirjan päätoimittajana ja perustajana toimii Karri Kokko. Kustantajana on Lyhyttavara. == Lähteet == Luokka:Suomalaiset kirjallisuuslehdet
Jackson (Wyoming)

Jackson on kunta (town) Yhdysvalloissa Wyomingin osavaltiossa. Sen väkiluku oli 10 760 vuonna 2020. Kunta sijaitsee Jackson Hole -nimisessä laaksossa Tetonin piirikunnassa, jonka hallintokeskuksena Jackson toimii. Jackson on suosittu turistikohde sen lähellä sijaitsevien laskettelukeskusten ja kansallispuistojen ansiosta. == Väestö == Vuonna 2020 Jacksonin 10 760 asukkaasta valkoisia oli 73,2 %, aasialaisia 1,6 %, alkuperäisasukkaita 1,5 % ja mustia 0,3 %. Asukkaista 10,2 % kuului johonkin muuhun rotuun, ja 13,1 % asukkaista kuului kahteen tai useampaan rotuun. 23,9 % asukkaista oli hispaanoja tai latinoja. Asukkaista 23,9 % puhui kotonaan jotain muuta kieltä kuin englantia ja 16,9 % asukkaista oli syntynyt ulkomailla. == Lähteet == == Aiheesta muualla == Luokka:Wyomingin kunnat
ProSki Oulu

ProSki Oulu on oululainen maastohiihtoseura. Seura on perustettu vuonna 2021 ja sen puheenjohtajana toimii Jani Oravamäki. Seuraa edustavat muiden muassa hiihdon MM-mitalistit Niko Anttola ja Riitta-Liisa Roponen, sekä ampumahiihtäjä Tero Seppälä. ==Hiihtäjät== Miehet: * Niko Anttola * Tero Seppälä * Joonas Sarkkinen * Oskari Hökkä * Eero Aittolampi * Juuso Mattila * Wiljam Mattila * Väinö Kotro Naiset: * Riitta-Liisa Roponen ==Lähteet== Luokka:Suomalaiset hiihtoseurat Luokka:Oululaiset urheiluseurat
Xi’an JH-7

Xi’an JH-7 (, ) eli FBC-1 Flying Leopard on Kiinassa suunniteltu ja valmistettu kaksimoottorinen rynnäkkökone Kiinan ilmavoimille sekä Kiinan meri- ilmavoimille.https://www.militaryfactory.com/aircraft/detail.php?aircraft_id=1176 Viitattu 12.6.2023. Ensilento oli 1988 ja julkinen esittely 1992.https://www.airforce-technology.com/projects/xianjh7fighterbomber/ Viitattu 12.6.2023. Sen huippunopeus on 1 800 km/h eli 1,52 Mach. Lakikorkeus on 16 000 metriä. Suurin asekuorma on 9 000 kg pudotettavaa aseistusta. Lisäksi koneessa on 23 millimetrin GSh-23 konetykki. Malli korvasi Nanchang Q-5:n. Tuotanto päättyi 2018, jolloin sitä oli valmistettu 270 kappaletta. Aluksi JH-7 ei vastannut vaatimuksia. Jopa lisensoidussa suihkumoottorissa, jossa jälkipolton eli Rolls-Royce Spey Mk.202:ssa oli esiintyi ongelmia. Kiinan modifikaatio on Xi’an WS-9.Superhävittäjät & Taistelukoneet, 2009. s. 71-72. Moottorien teho on 2x 91,20 kN jälkipoltolla. Konetta päivitettiin versioihin JH-7A sekä JH-7B ja tyypin taistelujärjestelmät kuten lennonhallinta sekä suunnistukseen liittyviä järjestelmiä uudistettiin. Siten konetyypistä saatiin kelvollinen ensilinjan taistelukone.Superhävittäjät & Taistelukoneet, 2009. s. 71-72. Tätä konetyyppiä on yritetty kaupata Iraniin, mutta tuloksetta.Superhävittäjät & Taistelukoneet, 2009. s. 72. ==Lähteet== *Superhävittäjät & Taistelukoneet, IMP Nordic / Amber Books Ltd., 2009. ISBN 978-951-575-026-6. Alkuteos (englanniksi): Superfighters and attack aircraft. Suom. Markus Lång. (s. 71-72.) ===Viitteet=== Luokka:Kiinalaiset hävittäjälentokoneet Luokka:Rynnäkkökoneet Luokka:1980-luvun hävittäjälentokoneet JH-7
Jens Bratlie

Jens Kristian Meinich Bratlie (17. tammikuuta 1856 Nordre Land – 15. syyskuuta 1939 Oslo) oli norjalainen kenraalimajuri ja Høyren poliitikko, joka toimi Norjan pääministerinä vuosina 1912–1913. Lisäksi hän oli hallituksensa puolustusministeri ja valtiontalouden tarkastusministeri. Bratlie oli Høyren puheenjohtaja vuosina 1911–1919 ja istui suurkäräjillä 1900–1912 sekä 1916–1918. Koulutukseltaan hän oli juristi. ==Lähteet== ==Aiheesta muualla== Luokka:Norjan pääministerit Luokka:Norjalaiset kenraalit Luokka:Vuonna 1856 syntyneet Luokka:Vuonna 1939 kuolleet
Ivano-Frankivskin alueen lippu

Ivano-Frankivskin alueen lippu () on Ukrainan Ivano-Frankivskin alueen symboli. Lipussa on valkoisessa kentässä keltakruunuinen naakka siivet ylhäällä. Lipun vasemmassa reunassa on punainen ja musta raita sekä oikeassa reunassa sininen ja keltainen raita. Lipun mittasuhteet ovat 2:3, ja kunkin raidan leveys on 1/12 lipun leveydestä. Lipun on suunnitellut Andri Hretšylo, ja Ivano-Frankivskin aluevaltuusto hyväksyi sen käyttöön 26. heinäkuuta 2001. Naakka on 1400-luvulta peräisin oleva Galitsian symboli. Lipun reunoissa olevat raidat, joiden värit tulevat Ukrainalaisten nationalistien järjestön vallankumouslipusta ja Ukrainan kansallislipusta, kuvastavat Ivano-Frankivskin alueen roolia Ukrainan valtion muodostumisessa. == Lähteet == Luokka:Ukrainan liput lippu
Vesteraalens Avis

Vesteraalens Avis on norjalainen vuonna 1892 perustettu paikallislehti, jonka kotikunta on Hadsel. Se kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Hadsel
Whole 'Nutha Thang

Whole 'Nutha Thang on suomalaisen Micke Björklöf & Blue Strip yhtyeen albumi jonka Bluelight Records julkaisi vuonna 2007. Albumin tuotti Englantilainen Neil Brockbank. Levy äänitettiin Goldtop Studiolla, Camden Townissa, Lontoossa syksyllä 2006 Luokka:Vuoden 2007 albumit
Gorlinin oireyhtymä

Gorlinin oireyhtymä, Gorlin–Goltzin oireyhtymä, tyvisoluluomioireyhtymä (BCNS) eli nevoidi tyvisolusyöpäoireyhtymä (NBCCS) on autosomissa vallitsevasti periytyvä oireyhtymä, joka aiheuttaa muun muassa ihon tyvisolusyöpiä. Muita piirteitä ovat leukaluun kystat, pistemäiset kuopat kämmenissä ja jalkapohjissa sekä epämuodostumat luustossa.NBCCS, Nevoid basal cell carcinoma -syndrooma Terveyskylä, viitattu 13.6.2023 Gorlinin oireyhtymä -nimellä on saatettu joskus viitata myös fokaaliseen ihon hypoplasiaan, jota ei tule sekoittaa tyvisolusyöpäoireyhtymään.Gorlinin oireyhtymä Tukiliitto, viitattu 13.6.2023 Gorlinin oireyhtymästä kärsivien ihmisten kasvonpiirteisiin kuuluvat usein korostunut otsa, silmien toisistaan etäinen sijainti ja suuri päänympärysmitta. Yleisimmät oireyhtymän piirteet ovat leukaluun kystat ja useat tyvisolusyövät; nämä esiintyvät noin 90 %:lla ihmisistä, joilla oireyhtymä on. Niitä saattaa kehittyä jo lapsuudessa, mutta ne voivat myös ilmetä vasta missä tahansa aikuisuuden vaiheessa.Nevoid basal cell carcinoma syndrome American Society of Clinical Oncology, viitattu 13.6.2023 Noin viidellä prosentilla oireyhtymästä kärsivistä esiintyy huuli- tai suulakihalkio, polydaktyliaa (liikasormia) tai silmien poikkeavuuksia. Harvemmin ilmenee myös keuhkopussin tai suoliliepeen kystia, jotka yleensä eivät oireile. Noin viidellä prosentilla ilmenee myös medulloblastooma, joka yleisimmin esiintyy noin 2–3 vuoden ikäisellä. Kehitysvammaisuus on kuvattu noin viidellä prosentilla oireyhtymästä kärsivistä. Fibroomia saatetaan joskus todeta munasarjoissa ja sydämessä. Oireyhtymän vaikeusaste vaihtelee yksilöllisesti jopa saman perheen sisällä. Potilaiden elinajanodotteissa ei ole havaittu suuria eroja keskimääräiseen elinajanodotteeseen. Gorlinin oireyhtymä johtuu mutaatiosta kromosomin 9 PTCH-geenissä. Noin 30 %:ssa tai jopa 50 %:ssa tapauksista kyse on uudesta (de novo) mutaatiosta. Gorlinin oireyhtymän esiintyvyydeksi on arvioitu noin 1/30 000 tai 1/40 000, mutta myös suurempia esiintyvyyslukuja kuin 1/30 000 on esitetty, sillä lieviä tapauksia saattaa jäädä diagnosoimatta. Oireyhtymää esiintyy tasaisesti miehillä ja naisilla. Tilan kuvasivat ensimmäisinä vuonna 1960 Robert Gorlin ja Robert W. Goltz. == Lähteet == Luokka:Perinnölliset sairaudet Luokka:Oireyhtymät
Laupeudentyöt

Laupeudentyöt ovat eettistä opetusta kristillisessä, erityisesti katolisessa perinteessä. Niiden lähtökohtana on kristilliseen elämään kuuluva laupeus. Ne on koottu muun muassa Matteuksen evankeliumin 25. luvun viimeisen tuomion kuvauksesta, samoin Jesajan kirjan 58. luvusta, jakeesta 7. Corporal and Spiritual Works of Mercy - Catholic Encyclopedia Katolisen kirkon katekismus viittaa laupeudentöihin kohdassa 2447Katolisen kirkon katekismus Laupeudentyöt jaetaan perinteisesti ruumiillisiin ja hengellisiin laupeudentöihin seuraavasti: Koululaisen rukouskirja. KATT 2012, s. 51-52Katolinen rukouskirja KATT 2013, s. 164-165Uskontunnustus Katolinen.fi Seitsemän ruumiillista laupeudentyötä #Nälkäisten ruokkiminen #Janoisten juottaminen #Kodittomien majoittaminen #Alastomien vaatettaminen #Sairaiden luona käyminen #Vankien luona käyminen #Kuolleiden hautaaminen Seitsemän hengellistä laupeudentyötä #Opettaminen #Neuvominen #Lohduttaminen #Parannukseen rohkaiseminen #Anteeksi antaminen #Kärsivällinen kestäminen #Elävien ja kuolleiden puolesta rukoileminen ==Katso myös== *Almu *Jumalan laupeuden novena *Sisters of Mercy (sääntökunta) ==Lähteet== Luokka:Katolinen spiritualiteetti Luokka:Kristillinen etiikka Luokka:Kristilliset käsitteet
Sun Television

Sun Television on japanilainen televisioyhtiö, joka perustettiin 8. maaliskuuta 1968. Sun Televisionin pääkonttori sijaitsee Kobessa. == Aiheesta muualla == * Virallinen sivusto Luokka:Japanilaiset televisiokanavat Luokka:Vuonna 1968 perustetut televisiokanavat Luokka:Japanilaiset televisioyhtiöt
Meigsin oireyhtymä

Meigsin oireyhtymä tarkoittaa hyvänlaatuisen munasarjakasvaimen esiintymistä samanaikaisesti askiteksen ja keuhkopussin nestekertymän kanssa. Noin prosentti munasarjakasvaimista voi ilmetä näiden liitännäisoireiden yhteydessä.Shahid A. Mohammed, Abhishek Kumar, Meigs Syndrome National Library of Medicine, viitattu 13.6.2023 Joe Vincent Meigs ja John W. Cass raportoivat vuonna 1937 seitsemän tapausesimerkkiä munasarjakasvaimen, askiteksen ja keuhkopussin yhtäaikaisesta ilmenemisestä. Vastaavasta yhteydestä oli kirjoitettu aiemminkin, mutta Meigs ja Cass ensimmäisinä raportoivat askiteksen ja keuhkopussin nestekertymän korjautuvan kasvaimen poiston myötä. Rhodes ja Terrell nimesivät oireyhtymän myöhemmin Meigsin mukaan. Vuonna 1954 Meigs määritteli oireyhtymälle diagnostiset kriteerit, joihin kuuluvat hyvänlaatuinen munasarjakasvain (fibrooma, tekooma, granuloosasolun kasvain tai Brennerin tuumori), askites, keuhkopussin nestekertymä ja kahden jälkimmäisen paraneminen kasvaimen poiston jälkeen. On tavattu myös hyvänlaatuisen munasarjakasvaimen yhteydessä esiintyvää sydänpussin nestekertymää, joka paranee kasvaimen poistolla. Meigsin oireyhtymän etiologia on tuntematon. Useimmiten siihen liittyvä kasvaintyyppi on fibrooma. Oireyhtymä on äärimmäisen harvinainen alle 30-vuotiailla naisilla, mutta paljon yleisempi vaihdevuodet ohittaneilla naisilla. Epätyypilliseksi tai epätäydelliseksi Meigsin oireyhtymäksi saatetaan määritellä hyvänlaatuisen munasarjakasvaimen esiintyminen joko askiteksen tai keuhkopussin nestekertymän, mutta ei molempien kanssa. == Lähteet == Luokka:Oireyhtymät
Tikkakosken kirjasto

Tikkakosken kirjasto on Jyväskylän kaupungin Tikkakosken taajamassa toimiva yleinen kirjasto. Se on osa Jyväskylän kaupunginkirjastoa. Tikkakosken kirjasto on perustettu vuonna 1942. Nykyisiin tiloihinsa Tikkakosken monipalvelupusteeseen kirjasto muutti alkusyksyllä 2015. Kirjasto palvelee asiakkaitaan myös omatoimikirjastona laajennetuin aukioloajoin. Tikkakosken kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, joka tarjoaa jonkin verran Jyväskylän kaupunginkirjastoa laajemman aineisto- ja palvelutarjonnan sekä koko maakunnan laajuisen kirjastoverkon. Siten esimerkiksi Jyväskylän Tikkakoskella asioivat tai työskentelevät voivat lainata tai palauttaa Keski- kirjastojen aineistoa minkä tahansa keskisuomalaisen kunnan- tai kaupunginkirjaston toimipisteeseen. == Lähteet == Luokka:Jyväskylän kaupunginkirjasto Luokka:Jyväskylän rakennukset ja rakennelmat Luokka:Tikkakoski
2C-G

2C-G on psykedeelinen fenetyyliamiini 2C-sarjasta. Ensin sen syntetisoi Alexander Shulgin, sitä käytetään joskus enteogeenina. Sillä on samanlaisia rakenteellisia ja farmakodynaamisia ominaisuuksia kuin 2C-D:llä ja Ganeshalla. Kuten monet PiHKAL:in fenetyyliamiinit, 2C-G ja sen homologit ovat ottaneet vain Shulgin ja pieni testiryhmä, mikä vaikeuttaa täydellisyyden varmistamista vaikutusten kuvauksessa.https://www.erowid.org/library/books_online/pihkal/pihkal027.shtml == Annostus ja vaikutukset == Shulginin kirjassa PiHKAL annostusalue on 20-35 mg. Vaikutukset ovat samanlaisia kuin Ganeshalla ja ovat erittäin pitkäkestoisia; kesto on 18-30 tuntia. Visuaaliset tehosteet ovat vaimennettuja tai puuttuvat, ja sitä kuvataan PiHKALissa "ymmärryksen parantajaksi". Toisin kuin muut 2C-sarjan jäsenet, 2C-G on lähes yhtä tehokas kuin sen amfetamiinimuoto. == Homologit == Shulgin syntetisoi myös useita 2C-G:n homologeja. Näitä ovat 2C-G-3, 2C-G-5 ja 2C-G-N. Jotkut, kuten 2C-G-1, 2C-G-2, 2C-G-4 ja 2C-G-6, on periaatteessa mahdollista syntetisoida, mutta käytännössä mahdotonta tai poikkeuksellisen vaikeaa. == Laki == Listattu valtioneuvoston asetuksessa kuluttajamarkkinoilta kielletyistä psykoaktiivisista aineista. == Viitteet == == Ulkoiset linkit == * Erowid PiHKAL: 2C-G * Isomerdesign PiHKAL: 2C-G Luokka:Psykedeeliset fenetyyliamiinit
Bordj Bou Arreridjin maakunta

Bordj Bou Arreridjin maakunta () eli wilaya on hallintoalue Algerian pohjoisosassa. Sen keskus on Bordj Bou Arreridjin kaupunki. Maakunnan pinta- ala on 3 921 neliökilometriä. Asukkaita on 721 300 henkeä (vuonna 2018, arvio). Bordj Bou Arreridjin maakunta sijaitsee Algerian ylänköalueella. Se rajoittuu pohjoisessa Béjaïan, idässä Sétifin, etelässä M’Silan ja lännessä Bouiran maakuntiin. Maisemaa leimaavat ylänkö, pohjoisen Bibanvuoret ja etelän arovyöhyke. Hyötykaivannaisiin kuuluvat kalkkikivi, savi, dolomiitti ja kvartsihiekkakivi. Vuotuinen sademäärä vaihtelee ylängön 400–600 ja vuorten 700–1 000 millimetrin välillä. Maakunta jakautuu hallinnollisesti kymmeneen piirikuntaan eli daïraan, joihin kuuluu 34 kuntaa. Piirikuntien keskukset ovat Aïn Taghrout, Bir Kasdali, Bordj Bou Arreridj, Bordj Ghedir, Bordj Zemoura, Djaafra, El Hamadia, Mansoura, Medjana ja Ras El Oued. Bordj Bou Arreridjin kautta kulkee Algerin ja Constantinen välinen valtatie A1 sekä kaupunkien välinen rautatie, jolta on yhteydet M’Silaan ja Annabaan. Lähin lentokenttä on Sétifissä. Maakunnassa viljellään viljaa, harjoitetaan karjanhoitoa ja kasvatetaan oliiveja, viikunoita ja hedelmiä. Lisäksi on muun muassa elektroniikka- ja elintarviketeollisuutta. Bordj Bou Arreridjissa toimii Mohamed El Bachir El Ibrahimin yliopisto. ==Lähteet== ==Aiheesta muualla== * Bordj Bou Arreridjin matkailusivusto , , Luokka:Algerian maakunnat
Thorvald Meyers gate

Thorvald Meyers gate on Oslossa sijaitseva katu, joka alkaa Sagenen kaupunginosasta ja kulkee Grünerløkkan läpi päättyen Akerselvan ylittävälle Nybrua-sillalle. Katu on saanut nimensä liikemies Thorvald Meyerin mukaan, joka omisti alueen 1860-luvulla. Thorvald Meyers gate on kaupunginosansa pääväylä ja sen varrella on paljon liikkeitä. Sillä kulkee myös raitiovaunuja. Kadun varrella sijaitsevia aukioita ovat Schous plass, Olaf Ryes plass ja Birkelunden. ==Kuvia== Ringnes historiske bryggeri.jpg|Thorvald Meyers gate 2: entinen Ringnes-panimo. Birkelunden, Paulus kirke (7. september 2018).jpg|Thorvald Meyers gate 31: Birkelunden ja Paavalinkirkko Thorvald Meyers gate 38.jpg|Thorvald Meyers gate 38: entinen palo- ja poliisiasema (J. W. Nordan, 1876). 1\. Metodistkirke Thorvald Meyers gate 56A.JPG|Thorvald Meyers gate 56: Grünerløkkan metodistikirkko (Albert Unger, 1874) ==Lähteet== ==Aiheesta muualla== Luokka:Oslon kadut
Bouiran maakunta

Bouiran maakunta () eli wilaya on hallintoalue Algerian pohjoisosassa. Sen keskus on Bouiran kaupunki. Maakunnan pinta-ala on 4 454 neliökilometriä. Asukkaita on 742 900 henkeä (vuonna 2018, arvio). Vuonna 1974 perustettu Bouiran maakunta rajoittuu pohjoisessa Boumerdèsin ja Tizi Ouzoun, idässä Béjaïan ja Bordj Bou Arreridjin, etelässä M’Silan sekä lännessä Médéan ja Blidan maakuntiin. Maisemaa leimaavat vuoret ja laaksot. Hyötykaivannaisiin kuuluvat kipsi, sora ja savi. Vuotuinen sademäärä on 400–660 millimetriä. Maakunta jakautuu hallinnollisesti 12 piirikuntaan eli daïraan, joihin kuuluu 45 kuntaa. Piirikuntien keskukset ovat Aïn Bessem, Bechloul, Bir Ghbalou, Bordj Okhriss, Bouira, El Hachimia, Haizer, Kadiria, Lakhdaria, M’Chedallah, Souk El Khemis ja Sour El Ghozlane. Bouiran kautta kulkevat Algerin ja Constantinen välinen valtatie A1 ja rautatie. Maakunnassa harjoitetaan maanviljelyä sekä muun muassa elintarvike-, kemian, metalli- ja tekstiiliteollisuutta. Bouriassa toimii Akli Mohand Oulhadjin yliopisto. Nähtävyyksiin kuuluvat vuoret ja kuumat lähteet. ==Lähteet== Luokka:Algerian maakunnat
Thorvald Meyer

Thorvald Meyer (23. syyskuuta 1818 Kristiania – 3. helmikuuta 1909 Kristiania) oli norjalainen liikemies. Hän peri suuren omaisuuden isältään Jacob Meyeriltä, ja kasvatti sitä metsätalouden ja tonttikeinottelun avulla. Meyeristä tuli kaupungin rikkain henkilö, ja hän toimi nuorten taiteilijoiden mesenaattina. Suurelta osin itse omistamaansa Grünerløkkan kaupunginosaan hän perusti Birkelundenpuiston, jonka lahjoitti asukkaiden virkistyskäyttöön. Aukion vierestä kulkeva katu on nimetty hänen mukaansa. ==Lähteet== ==Aiheesta muualla== Luokka:Norjalaiset liikemiehet Luokka:Mesenaatit Luokka:Vuonna 1818 syntyneet Luokka:Vuonna 1909 kuolleet
Border (elokuva)

Border on vuonna 1997 ensi-iltansa saanut intialainen hindinkielinen sotaelokuva, jonka on ohjannut, tuottanut ja kirjoittanut J. P. Dutta. Se sijoittuu vuoden 1971 Intian ja Pakistanin sotaan, ja se on sovitus tosielämän tapahtumista Longewalan taistelun aikana samana vuonna. Elokuvan pääosissa esiintyvät Sunny Deol, Jackie Shroff, Sunil Shetty, Akshaye Khanna, Sudesh Berry, Puneet Issar, Kulbhushan Kharbanda, Tabu, Rakhee Gulzar, Pooja Bhatt ja Sharbani Mukherjee. == Näyttelijät == == Soundtrack == == Vastaanotto == Box Office India julisti Borderin 655,7 miljoonan rupian tuotollaan ”kaikkien aikojen jymymenestykseksi”. == Lähteet == == Aiheesta muualla == * * Luokka:Vuoden 1997 intialaiset elokuvat Luokka:Intialaiset sotaelokuvat Luokka:Intialaiset draamaelokuvat Luokka:Hindinkieliset elokuvat Luokka:J. P. Duttan ohjaamat elokuvat
Bouira

Bouira () on kaupunki ja Bouiran maakunnan hallinnollinen keskus Algerian pohjoisosassa. Se sijaitsee Djurdjuravuorten eteläpuolella 105 kilometriä Algerista kaakkoon. Bouiran kunnassa oli vuoden 2008 väestönlaskennan mukaan 88 800 asukasta. Ranskalaisten vuonna 1872 perustama Bouira on maatalousalueen kaupallinen ja liikennekeskus. Sen kautta kulkevat Algerin ja Constantinen välinen valtatie A1 ja rautatie. Bouirasta tuli maakunnan pääkaupunki vuonna 1974. Siellä toimii Akli Mohand Oulhadjin yliopisto. Lähiseudun nähtävyyksiä ovat roomalaisen Auzian paikalle perustettu Sour El Ghozlane ja Hammam Ksenan kuumat lähteet. ==Lähteet== Luokka:Algerian kaupungit
Jacob Wilhelm Nordan

Jacob Wilhelm Nordan (23. helmikuuta 1824 Kööpenhamina, Tanska – 11. huhtikuuta 1892 Kristiania, Norja) oli tanskalaissyntyinen Norjassa vaikuttanut arkkitehti. Hän opiskeli Kööpenhaminan taideakatemiassa ja muutti valmistuttuaan Norjaan, jossa suunnitteli muun muassa suuremman määrän kirkkoja kuin kukaan toinen arkkitehti. Myös Nordanin poika Victor Nordan oli arkkitehti. ==Kuvia== Moellergata skole.jpg|Møllergatan koulu (1861) Møllergata 19 Oslo.jpg|Oslon entinen pääpoliisiasema, Møllergata 19 (1866) Sofienberg kirke.jpg|Sofienbergin kirkko (1877) ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1824 syntyneet Luokka:Vuonna 1892 kuolleet
Boeing EC-135

Boeing EC-135 on nykyään käytöstä poistettu sarja erilaisia johtokeskuslentokoneita, joita Boeing valmisti C-135 Stratolifteristä. Kylmän sodan aikana lentokoneita käytettiin esimerkiksi Operaatio Looking Glassissa, jolloin kone oli aina ilmassa johtokeskuksena ydinsodan varalta. EC-135N -mallia käytettiin Apollo-avaruuslentojen seuraamiseen. Boeing E-6B Mercury korvasi EC-135C:n operaatio Looking Glassissa. == Lähteet == EC-135 Luokka:Yhdysvaltalaiset sotilasilma-alukset Luokka:Yhdysvaltain ydinaseohjelma
Majuri (rap-artisti)

Jussi Olavi Alexander Karvonen (s. 1984) eli Majuri on tamperelainen rap- artisti, jonka tunnettuihin kappaleisiinsa kuuluu muun muassa ”Kato ny äijjää” (2012) ja ”Tyytyväinen” (feat. Pate Mustajärvi, 2013). Aikaisemmin Karvonen teki musiikkia nimellä Majakka. Hänellä on ollut levysopimus Universal Musicin kanssa. == Diskografia == * Nätti-Jussi (2012) * Kungaan EP (2015) == Lähteet == == Aiheesta muualla == * Majuri Karvonen - youtube * Majuri - spotify Luokka:Suomalaiset hip hop -artistit Luokka:Vuonna 1984 syntyneet Luokka:Elävät henkilöt
W78-ydinkärki

W78-ydinkärki on yhdysvaltalainen vetypommin sisältävä ydintaistelukärki, jonka tuhovoima on noin 335–350 kilotonnia TNT:tä. Sitä käytetään LGM-30 Minuteman III -ohjusten taitelukärkenä, Mark 12A -ilmakehäänpaluulaitteen sisällä. W78 suunniteltiin 1970-luvulla Los Alamos National Laboratoryssä. On arvioitu, että 1083 kärkeä valmistettiin. == Lähteet == Luokka:Yhdysvaltain ydinaseet
Boumerdèsin maakunta

Boumerdèsin maakunta () eli wilaya on hallintoalue Algerian pohjoisosassa Välimeren rannalla. Sen keskus on Boumerdèsin kaupunki. Maakunnan pinta-ala on 1 456,16 neliökilometriä. Asukkaita on 801 100 henkeä (vuonna 2018, arvio). Vuonna 1984 perustettu Boumerdèsin maakunta rajoittuu idässä Tizi Ouzoun, etelässä Bouiran ja lännessä Blidan ja Algerin maakuntiin sekä pohjoisessa Välimereen. Maisemaa leimaavat rantavyöhyke vadeineen ja kukkuloineen, Mitidjan tasanko ja sisämaan vuoristo. Välimeren rannalla on Boumerdèsin lahti, joka rajoittuu idässä Djinetin niemeen. Hyötykaivannaisiin kuuluvat sora, kalkkikivi, savi ja tuffi. Sademäärä vaihtelee vuosittain 500:sta 1 300 millimetriin. Maakunta jakautuu hallinnollisesti yhdeksään piirikuntaan eli daïraan, joihin kuuluu 32 kuntaa. Piirikuntien keskukset ovat Baghlia, Bordj Menaïel, Boudouaou, Boumerdès, Dellys, Isser, Khemis El Khechna, Naciria ja Thénia. Boumerdèsiin johtavat Algerista maantiet RN5 ja RN24 sekä rautatie. Dellysissä on kauppa- ja kalastussatama ja Zemmourissa ja Djinetissä kalastussatamat. Maakunnassa harjoitetaan maanviljelyä, karjanhoitoa ja kalastusta. Maatalous tuottaa viljaa, vihanneksia, hedelmiä, viinirypäleitä, oliiveja, lihaa, maitoa, hunajaa, villaa ja munia. Lisäksi on eri alojen teollisuutta ja Cap Djinetissä suuri voimalaitos. Boumerdèsissa toimii M’Hamed Bougaran yliopisto ja joukko ammattikorkeakouluja. Nähtävyyksiin kuuluvat seudun luonto, roomalaisajan rauniot, Dellysin linnoitettu keskusta ja Keddaran pato. ==Lähteet== Luokka:Algerian maakunnat
Tiikerikalastaja

Tiikerikalastaja (Lacedo pulchella) on kuningaskalastajiin kuuluva lintulaji. Lajia tavataan Kaakkois-Aasiassa. == Koko ja ulkonäkö == Tiikerikalastaja kasvaa 20–25 cm pitkäksi. Sukupuolet eroavat toisistaan ulkonäöltään. Tiikerikalastajakoiraan päälaen töyhtö on sininen. Otsa ja pään sivut ovat alalajista riippuen joko punaruskeat tai mustat. Koiraan selkä ja siivet ovat sinisen ja mustan raidoittamat. Rinta ja kyljet ovat ruskehtavat ja vatsa valkoinen. Naaraslinnun pää, selkä ja siivet ovat ruskea-mustaraidalliset. Vatsa on valkoinen ja kyljissä on mustia raitoja. Tiikerikalastajan nokka on pitkä ja väriltään punainen. == Levinneisyys ja elintavat == Tiikerikalastajaa esiintyy Myanmarista ja Laosista Malesiaan ja Vietnamiin sekä Sumatralla ja Jaavalla. Lajin elinympäristöä ovat kosteat ainavihannat metsät. Lintu liikkuu yksin tai pareittain, ja sen ravintoa ovat suurten hyönteisten lisäksi liskot. Tiikerikalastaja pesii lahoavan puun koloon. Pesimäkausi on tammikuulta kesäkuulle. == Lähteet == Luokka:Kuningaskalastajat
Boumerdès

Boumerdès () on kaupunki ja Boumerdèsin maakunnan hallinnollinen keskus Algerian pohjoisosassa. Se sijaitsee Välimeren rannalla 45 kilometriä Algerista itään. Boumerdèsin kunnassa oli vuoden 2008 väestönlaskennan mukaan 41 700 asukasta. Kaupunki on saanut alkunsa ranskalaisten vuonna 1958 perustamasta Rocher Noirin kunnasta. Algerian väliaikainen hallitus toimi siellä vuonna 1962. Maan itsenäistymisen jälkeen Boumerdèsistä ryhdyttiin kehittämään tiede- ja korkeakoulukaupunkia, ja vuonna 1984 siitä tuli maakunnan keskus. Voimakas maanjäristys tuhosi kaupunkia vuonna 2003 ja tappoi 800 ihmistä. Boumerdèsiin johtavat Algerista maantiet RN5 ja RN24 sekä rautatie. Kaupungissa toimii M’Hamed Bougaran yliopisto ja joukko ammattikorkeakouluja. ==Lähteet== Luokka:Algerian kaupungit
Kannonkosken kirjasto

Kannonkosken kunnankirjasto on Kannonkosken kirkonkylässä toimiva yleinen kirjasto. Kannonkosken kunnankirjasto on perustettu vuonna 1948. Kannonkosken kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat kirjastokimpan jäsenkuntien asukkaiden käytettävissä. Vuonna 2023 Kannonkosken kirjaston kokoelmiin kuului 25 429 nidettä, joista 22 794 oli kirjoja. Kokonaislainaus oli 16 044 ja fyysisiä käyntejä tehtiin 8 748. == Lähteet == Luokka:Suomen kunnan- ja kaupunginkirjastot Luokka:Kannonkosken rakennukset ja rakennelmat
Sylvain Lévi

Sylvain Lévi (1863–1935) oli ranskalainen indologi. Hän oli vuodesta 1894 Collège de Francen sanskritin professori. Hän tutki Intian kulttuurihistoriaa ja julkaisi muun muassa sanskrittekstejä.Otavan Iso tietosanakirja. Osa 5, palsta 554. Helsinki: Otava 1969 == Lähteet == ==Aiheesta muualla== Luokka:Ranskalaiset professorit Luokka:Indologit Luokka:Vuonna 1863 syntyneet Luokka:Vuonna 1935 kuolleet
Beppo Levi

Beppo Levi (1875–1961) oli italialainen matemaatikko. Hän todisti monotonisen konvergenssin lauseen, joka on siksi nimetty hänen mukaansa Beppo Levin lauseeksi.Taru Lehtonen, Lebesguen integraali – Rieszin määritelmä s. 2. Pro gradu-tutkielma, Jyväskylän yliopisto 2016 == Lähteet == ==Aiheesta muualla== Luokka:Italialaiset matemaatikot Luokka:Vuonna 1875 syntyneet Luokka:Vuonna 1961 kuolleet
Vanha Kaivos SpeedRush

Vanha Kaivos SpeedRush on Outokummussa järjestettävä elektronisen moottoriurheilun tapahtuma. Vuonna 2023 tapahtuman järjesti outokumpulainen DirtyRacing Finland kumppaneinaan mm. LUT-yliopisto, Suomen elektronisen urheilun liitto (SEUL) ja Lappeenrannan Pelikonemuseo Vuoden 2023 tapahtuma järjestettiin 1.–2. heinäkuuta Outokummun Vanhalla kaivoksella. Siinä ajettiin virallisen F1 Esports SM-Liigan kolme ratkaisevaa osakilpailua, jotka televisioitiin TapahtumaTV Eveon -kanavalla. Tapahtuma tarjosi myös yleisölle runsaasti pelattavaa ja muuta vauhdikasta sisältöä, kuten simulaattoreita, Virtual Reality- ja retropelejä sekä tanssiesityksiä ja aarteen metsästystä. 11 osakilpailua sisältäneen 20 e-urheilijan F1 eSM-Liigan voitti vuonna 2023 Kasper Kulmala. Liigan kärkiviisikko ja pisteet: 1) Kasper Kulmala 242 p. 2) Ville Hämäläinen 205 p. 3) Tiitus Viik 147 p. 4) Joona Rauhala 133 p. 5) Lari Tulkki 108 p. Kolme parasta varmisti samalla paikkansa vuoden 2024 F1 eSM- Liigaan. Vanha Kaivos SpeedRushilla ja F1 eSM-Liigalla on myös yhteiskunnallinen ja kulttuurillinen tarkoitusperä, kun niiden tavoitteena on ehkäistä nuorten syrjäytymistä ja edistää e-urheilun tunnettuutta sukupolvirajojen yli. Vanha Kaivos SpeedRush ja F1 eSM-Liiga ovat myös kestävän kehityksen puolesta puhujia painottaen elektronisen moottoriurheilun ympäristöystävällisyyttä, taloudellisuutta, turvallisuutta ja esteettömyyttä. ==Lähteet== Luokka:Elektronisen urheilun kilpailut Luokka:Outokummun urheilu
Miesprostituutio

Miesprostituutio on miehen maksullisten seksipalvelujen tarjoamista. Asiakaskunnan seksuaalinen suuntautuminen ei välttämättä vastaa tämän maksullisen palvelun tarjoajan seksuaalista suuntautumista. Miesprostituutiota tutkitaan vähemmän kuin naisprostituutiota. Tutkimukset viittaavat kuitenkin siihen, että seksityöntekijöiden käyttäytyminen työssään eroaa olennaisesti vastakkaisen sukupuolen tai sukupuolen käyttäytymisestä ja vaatii lisätutkimuksia. ==Miesprostituutio kautta aikoja eri kulttuureissa== Miesprostituutiota esiintyy kaikissa kehittyneissä sivilisaatioissa ja hyvinkin erilaisissa yhteiskunnissa. ===Eurooppa=== Käytäntö myydä seksuaalisia palveluksia liittyy läheisesti erilaisiin niin sanottuihin uskonnollisiin riitteihin, ja sitä suoritettiin pyhissä paikoissa. Tätä kutsutaan myös pyhäksi prostituutioksi. Asiasta löytyy mainita myös Vanhasta testamentista. Antiikin Kreikassa prostituoidut olivat yleensä orjia, koska kreikkalainen menetti oikeutensa kotipaikkansa kansalaisuuteen, jos hän prostituoi itsensä. Miesten käyttämien lupanaarien eli ilotalojen kuvauksia löytyy sekä Antiikin Kreikkaa että Rooman valtakuntaa koskevista kirjoituksista. Miesprostituutio siirrettiin myöhemmin myös kummankin omille asukkaille, joita pidettiin sosiaalisesti alempiarvoisina. Näihin kuuluivat myös orjat ja lapset. Luokka:Prostituutio Luokka:Mieskulttuuri